Референдум за Глас Абориџина и Острвљана из Торесовог Мореуза

Ускоро ће се од аустралијских гласача тражити да гласају нa референдуму. Референдум ће поставити питање да ли треба да постоји Глас Абориџина и Острвљана из Торесовог Мореуза у Парламенту по Уставу. Парламент је орган који доноси законе у Аустралији.

Шта је Глас у Парламенту?

Глас Абориџина и Острвљана из Торесовог Мореуза је начин на који би народи Абориџина и Острвљана из Торесовог Мореуза саветовали Владу о законима који се односе на њих. Уписивање Гласа у Устав ће значити да ће Глас имати трајну улогу у давању савета Влади по питањима која се односе на Абориџине и Острвљане из Торесовог Мореуза. Глас у Парламену ће бити прилика за Абориџине и Острвљане из Торесовог Мореуза да буду Уставом признати, и да се њихова култура призна и слави.

Зашто Абориџини и Остврљани из Торесовог Мореуза траже да имају Глас у Парламенту?

Абориџини и Острвљани из Торесовог Мореуза већ скоро 100 година траже од Владе да их призна. Абориџини и Острвљани из Торесовог Мореуза најбоље познају своје заједнице и своју културу. Они знају најбоља решења за изазове с којима се суочавају њихове заједнице, која могу створити праведније, равноправније искуство за народе Абориџина и Острвљана из Торесовог Мореуза.

Шта ће Глас у Парламенту учинити?

Глас ће послушати савете Абориџина и Острвљана из Торесовог Мореуза о стварима које утичу на њихове животе, како би Влада могла да донесе боље одлуке које се доносе на Абориџине и Острвљане из Торесовог Мореуза.

Ко ће представљати Глас у Парламенту?

Глас ће бити група Абориџина и Острвљана из Торесовог Мореуза из сваке државе и територије, укључујући удаљена подручја. Представнике ће бирати Абориџини и Острвљани из Торесовог Мореуза у њиховој локалној области.

Да ли су Абориџини и Остврљани из Торесовог Мореуза били консултовани у вези са Гласом у Парламенту?

Хиљаде Абориџина и Острвљана из Торесовог Мореуза је дуги низ година давао савете о томе зашто је Глас потребан и како би требало да функционише. Више од 80% Абориџина и Острвљана из Торесовог Мореуза подржава Глас у Парламенту.

Шта кажу правни стручњаци?

Уставни правници, уклучујући оне који представљају Савезну Владу, рекли су да је Глас правно ваљан и да ће побољшати наш правни систем.

Да ли Глас може да доноси законе?

Не. Глас неће имати моћ да доноси законе. Само ће давати савете о стварима које се тичу Абориџина и Острвљана из Торесовог Мореуза.

Које питање ће поставити референдум о Гласу Абориџина и Остврљана из Торесовог Мореуза?

“Предложени закон: да се измени Устав како би се признали Абориџини и народи острва Торесовог Мореуза Аустралије успостављањем Гласа Абориџина и Острвљана из Торесовог Мореуза. Да ли одобравате ову измену?”

Како се гласа на референдуму?

Референдуми су као избори. Добићете гласачки листић са горњим питањем и требаћете да напишете ‘YES’ (ДА) или ‘NO’ (НЕ) на енглеском да би се ваш глас бројао. Ако упишете ‘YES’, то значи да се слажете да Абориџини и Острвљани из Торесовог Мореуза треба да имају свој глас о стварима које директно утичу а њих.

У ово поље упишите на енглеском:

Шта ће се десити ако већина људи гласа YES (ДА)?

Ако већина људи гласа Yes за Глас, Влада ће се тада консултовати са Абориџинима и Острвљанима из Торесовог Мореуза да се финализује текст и усвоје релевантни закони за успостављање Гласа.

Шта ће се десити ако већина људи гласа NO (НЕ)?

Ако већина људи гласа ‘No’, ништа се неће променити. Проблеми са којима се суочавају Абориџини и Острвљани из Торесовог Мореуза ће се наставити. Гласање ‘No’ значи да гласате не за Глас, нема друге алтернативе за подрушку Абориџина и Острвљана из Торесовог Мореуза у овом референдуму.

Где могу да добијем више информација?

A qr code on a white background

Description automatically generated

**Више информација**

www.lwb.org.au